Kvalifiseringen til EM i 1988 besto av dem, Nederland, Kypros, Hellas og Polen. De to første hadde de møtt i forrige kvalifisering og Hellas i kvalifiseringen før. Nederland var imidlertid bedre, og slo Ungarn i Ungarn. Ungarn tapte også borte mot Hellas, og enda de slo Kypros 1-0 borte, tapte de 2-0 borte mot Nederland og var for alle praktiske formål ute av kvalifiseringen. Ungarn slo Polen hjemme, men tapte for dem borte, og avsluttet med hjemmeseier over Kypros og Hellas. Det holdt til en tredjeplass, poenget bak Hellas og seks poeng bak suverene Nederland. Bare førsteplassen ga EM-plass.